दामोदर महिला मंडल ने किया बक्सा पूजन
प्रखंडके डहुआटोला में शनिवार को दामोदर महिला मंडल की ओर से संचालित महिला मंडल समूहों ने बक्सा पूजन कार्यक्रम का आयोजन किया गया। कार्यक्रम में मुख्य अतिथि मुखिया बाला लखेंद्र पासवान ने कार्यक्रम का उद्घाटन किया।
मौके पर मुखिया ने कहा कि महिलाओं को स्वावलंबी बनने के लिए लोगों को सहयोग करना पड़ेगा। उन्होंने कहा कि समाज में बेटा-बेटी का भेदभाव कर समाज से बेटियों को दूर कर रहे है। यदि बेटी नहीं है तो समाज को मां, बहन, बहु कहां से मिलेगा। कार्यक्रम में करियांवा, तमाय, चेहाल, हिरोडीह तथा कंद्रपडीह पंचायत के 15 गांव के 90 महिला मंडल ग्रुप शामिल होकर बक्सा पूजन किया। कार्यक्रम के दौरान महिलाओं ने दहेज प्रथा पर नाटक, भ्रूण हत्या, महिलाओं पर शोषण आधारित कई नाटक, मंगल गीत आदि प्रस्तुत किया गया। वहीं महिलाओं ने महिला मंडल को आगे बढ़ाने, बैंक से ऋण लेकर सदुपयोग करने, बेटा-बेटी में भेदभाव मिटाने तथा महिलाओं के साथ शोषण किए जाने पर विरोध करने आदि का शपथ लिया गया। कार्यक्रम का संचालन सीमा देवी ने किया। मौके पर पार्वती देवी, यशोदा देवी, कविलाशा देवी, मालती देवी, कन्हाई यादव, सरस्वती देवी, रेणु देवी, गुड़िया देवी सहित दर्जनों महिलाएं मौजूद थे।
बक्सा पूजन कार्यक्रम में शामिल महिलाएं।
awa_Deva awa_Deva hin_Deva hin_Deva